钦定古今图书集成/明伦汇编/氏族典/第261卷 > 王德
## 钦定古今图书集成/明伦汇编/氏族典/第261卷 > 王德

按《周书王德传》：“德字天恩，代郡武川人也。少善骑射。
魏永安二年，从尔朱荣讨元颢，攻河内，应募先登，以
功进爵内官县子。又从贺拔岳讨万俟丑奴，平之。及
侯莫陈悦害岳，德与寇洛等定议翊戴太祖，加征西
将军、平凉郡守。德虽不知书，至于决断处分，良吏无
以过也。泾州所部五郡，而德常为最。及魏孝武西迁”，
以奉迎功，封下博县伯，赐姓乌丸氏。大统元年，拜卫
将军、右光禄大夫，进爵为公。其后常从太祖征伐，累
有战功。又从破齐神武于沙苑，加开府、侍中，进爵河
间郡公，除河州刺史。德绥抚有方，群羌率服。十四年，
除泾州刺史。卒于州。谥曰献。子庆。